

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

APSTIPRINĀTS

ar Ogres novada pašvaldības domes

28.08.2025. sēdes lēmumu

(protokols Nr.5; 13.)

IEKŠĒJIE NOTEIKUMI

Ogrē

2025. gada 28. augustāNr.11/2025

**Ogres novada pašvaldības balva “Par izcilu kopdarbu izglītībā”**

*Izdoti saskaņā ar Valsts pārvaldes iekārtas likuma*

*72. panta pirmās daļas 2. punktu, 73. panta pirmās daļas 4. punktu*

*un Pašvaldību likuma 50. panta pirmo daļu*

1. **Vispārīgie jautājumi**
2. Iekšējie noteikumi (turpmāk - noteikumi) nosaka Ogres novada pašvaldības balvas “Par izcilu kopdarbu izglītībā” (turpmāk - Balva) mērķi, piešķiršanas kārtību, pretendentu izvirzīšanas un pieteikumu iesniegšanas kārtību, pieteikumu izskatīšanas kārtību un apbalvošanu.
3. Balvu piešķir Ogres novada vispārējās izglītības iestāžu, profesionālās ievirzes un profesionālās izglītības iestāžu (turpmāk – izglītības iestāde):
	1. pedagogu komandām, kuras veido pozitīvu un vērtīgu mācību pieredzi un sasniegumus katram bērnam;
	2. vadības komandām, kuras sekmējušas pedagogu kopdarbu izglītības procesa uzlabošanai, kas nodrošina atbalsta un izaugsmes iespējas katram bērnam.
4. Balvas piešķiršanas mērķis ir sekmēt izcila kopdarba attīstību Ogres novada izglītības iestādēs, pamanot, izceļot un cildinot izglītības iestāžu pedagogu un vadības komandas, kuru kopdarbs veicina pozitīvu un vērtīgu mācību pieredzi un sasniegumus katram bērnam.
5. Balvas pasniegšanas svinīgais pasākums notiek katru gadu oktobrī, un to organizē Ogres novada Izglītības pārvalde (turpmāk – Izglītības pārvalde), nosakot svinīgā pasākuma norises datumu, vietu un laiku.

**II. Pieteikumu iesniegšanas kārtība**

1. Pedagogu komandas Balvas saņemšanai izvirza izglītības iestāde, aizpildot pieteikuma veidlapu (1. pielikums).
2. Vadības komandas Balvas saņemšanai izvirza Izglītības pārvalde, aizpildot pieteikuma veidlapu (2. pielikums).
3. Izglītības iestādes vadītājs vai Izglītības pārvaldes vadītājs katru gadu līdz 1. jūlijam aizpildīto pieteikumu Balvas piešķiršanai iesniedz Izglītības pārvaldei uz oficiālo elektronisko adresi vai elektroniskā pasta adresi: izglitiba@ogresnovads.lv atbilstoši normatīvo aktu prasībām par elektronisko dokumentu noformēšanu, vai papīra formātā Ogrē, Brīvības ielā 11.

### **III. Balvas piešķiršanas nosacījumi**

1. Pedagogu komandas – Balvas pretendentus izglītības iestādē atklāj un izvirza izglītības iestādes vadītājs vai vadītāja vietnieki par pedagogu komandas kopdarbību iepriekšējā mācību gada ietvaros kādas konkrētas problēmas risināšanai vai rezultātu sasniegšanai.
2. Vadības komandas – Balvas pretendentus atklāj un izvirza Izglītības pārvaldes vadītājs vai nodaļu vadītāji par vadības komandas kopdarbību iepriekšējā mācību gada ietvaros kādas konkrētas problēmas risināšanai vai rezultātu sasniegšanai.
3. Balvas saņemšanai izvirza pedagogu un vadības komandas, kas risinājumu īstenošanā izmanto laba komandas darba principus, tai skaitā, veido uzticēšanās attiecības komandā; rada risinājumus, ņemot vērā daudzveidīgas perspektīvas; iesaista ikvienu lēmumu pieņemšanā un īstenošanā; sekmē ikviena atbildības uzņemšanos par kopējā darba paveikšanu, un komandas darbs ir vērsts uz kopēja rezultāta sasniegšanu.

### **IV. Pieteikumu izskatīšanas un Balvas piešķiršanas kārtība**

1. Izglītības pārvaldes vadītājs izveido komisiju, kas izvērtē saņemto pieteikumu atbilstību Balvas piešķiršanas mērķim līdz 25. augustam.
2. Komisija sagatavo un iesniedz priekšlikumu Izglītības pārvaldes vadītājam par pedagogu un vadības komandām, kuras var tikt virzītas Balvas saņemšanai.
3. Izglītības pārvaldes vadītājs Balvas saņemšanai virza pedagogu un vadības komandas, kas demonstrē 10. punktā minētos labas komandas darba principus.
4. Ja Izglītības pārvaldes rīcībā ir informācija par pretendentu rīcību, kas neatbilst pedagoga ētikas normām, vai iepriekšējā mācību gadā saņemtas pamatotas sūdzības par pedagogu vai vadības komandas profesionālo darbību, tad Izglītības pārvaldes vadītājs var pieņemt lēmumu un atteikt virzīt pretendentus Balvas saņemšanai.
5. Balvas ieguvējus apstiprina ar Ogres novada pašvaldības izpilddirektora rīkojumu.
6. Visi Balvas ieguvēji saņem Ogres novada pašvaldības Atzinības rakstu un katra pedagogu un vadības komanda simbolisku balvu.
7. Izglītības pārvalde informāciju par Balvas ieguvējiem iesniedz Ogres novada pašvaldības Apbalvojumu un atbalsta svētkos piešķiršanas komisijai.
8. Ogres novada pašvaldības Apbalvojumu un atbalsta svētkos piešķiršanas komisija izskata un nodrošina Atzinības rakstus “Par izcilu kopdarbu izglītībā” visiem pedagogu un vadības komandu dalībniekiem.
9. Izglītības pārvalde 5 (piecu) darba dienu laikā pēc Balvas ieguvēju apstiprināšanas paziņo to Balvas ieguvējiem un izglītības iestādei.
10. Apbalvoto pedagogu un vadības komandu uzskaiti veic Izglītības pārvalde.

### **V. Noslēguma jautājumi**

1. 2025. gadā pieteikumus Balvas piešķiršanai izglītības iestādes iesniedz Izglītības pārvaldē līdz 10. septembrim.
2. 2025. gadā Izglītības pārvaldes vadītāja izveidota komisija izvērtē saņemto izglītības iestāžu pieteikumu atbilstību Balvas piešķiršanas mērķim līdz 22. septembrim.
3. Šie noteikumi tiek publicēti Ogres novada pašvaldības oficiālajā tīmekļvietnē www.ogresnovads.lv un Izglītības pārvaldes tīmekļvietnē www.onizglitiba.lv.
4. Informācija par Balvas saņēmējiem tiek publicēta Ogres novada pašvaldības oficiālajā tīmekļvietnē www.ogresnovads.lv un Izglītības pārvaldes tīmekļvietnē www.onizglitiba.lv, Ogres novada pašvaldības un Izglītības pārvaldes sociālo tīklu profilos.
5. Balvas saņēmēji var tikt filmēti un fotografēti.
6. Atzīt par spēku zaudējušiem Ogres novada pašvaldības 2022. gada 28. jūlija iekšējos noteikumus Nr. 69/2022 “Kārtība, kādā tiek piešķirta Ogres novada pašvaldības balva “Ogres novada Gada pedagogs””.

Domes priekšsēdētāja vietnieks A. Krauja

1. pielikums

Ogres novada pašvaldības

2025. gada 28. augusta iekšējiem noteikumiem Nr.11/2025

“Ogres novada pašvaldības balva “Par izcilu kopdarbu izglītībā”

**PIETEIKUMS**

**Ogres novada pašvaldības balvai “Par izcilu kopdarbu izglītībā”**

Pedagogu komandas kopdarba balvai

|  |
| --- |
| **VISPĀRĒJĀ INFORMĀCIJA** |
| Izglītības iestādes nosaukums |  |
| Komandas dalībnieku vārds, uzvārds, amats un loma komandā |   |

|  |  |
| --- | --- |
| **PEDAGOGU KOMANDAS KOPDARBA APRAKSTS** | *Sniedziet informāciju un konkrētus piemērus, datus, kas vislabāk raksturo pedagogu vai vadības komandas kopdarbību attiecībā pret risināmo problēmu. Paskaidrojiet, kādā veidā komandas darbība rezultējas skolēnu atbalstā un izaugsmē.* *Katra jautājuma aprakstam izmantot ne vairāk kā 200 vārdus. Nepieciešamības gadījumā pielikumā var pievienot papildu informāciju.* |
| **Raksturojiet problēmu, ko vajadzēja risināt vai iespēju, ko vēlējāties izmantot (attiecībā uz pedagogu prakses vai skolēnu mācību pieredzes pilnveidi)!** |
|  |
| **Raksturojiet, kādas darbības tika veiktas un kāds rezultāts sasniegts! Kāda bija šo darbību ietekme uz bērnu un jauniešu mācību pieredzi?** |
|  |
| **Raksturojiet, komandas darba procesu - ko un kā darīja komandas dalībnieki!** |
|  |
| **Pamatojiet, kāpēc aprakstītais gadījums ir laba kopdarba piemērs!** |
|  |

|  |
| --- |
| *Izvēloties un aprakstot laba kopdarba piemērus, aicinām izmantot sekojošus jautājumus:** *Vai un kā komandas dalībnieki veido savstarpējas uzticēšanās attiecības, daloties ar savām grūtībām un neveiksmēm un lūdzot palīdzību, kad tas nepieciešams?*
* *Vai un kā komandas dalībnieki apzina un piedāvā dažādus viedokļus, tos atklāti vētī un par tiem diskutē, lai tiktu pie iespējami labākā risinājuma mērķu sasniegšanai?*
* *Vai un kā komandas dalībnieki vienojas par risinājumiem un uzņemas to īstenošanu?*
* *Vai un kā komandas dalībnieki prasa atbildību viens no otra par uzvedību un darbu izpildi?*
* *Vai un kā komandas ikdienas darbs balstās uz izpratni par kopējo rezultātu?*
* *Vai komandas darbs ir virzīts uz pozitīvu un vērtīgas mācību pieredzes un sasniegumiem katram bērnam un jaunietim nodrošināšanu?*
 |

Apliecinu, ka iesniegtā informācija par balvas pretendentiem ir patiesa.

Apliecinu, ka pedagogu komandas dalībnieki ir informēti par viņu nominēšanu, iesniegto informāciju un tam neiebilst, kā arī piekrīt piedalīties publicitātes veicināšanas un pieredzes apmaiņas pasākumos.

\*Iestādes vadītājs, paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*Datums \_\_\_\_\_\_\_\_\_\_\_\_\_\_\_\_\_\_\_\_

*Personas dati tiks apstrādāti Ogres novada pašvaldības noteiktā mērķa īstenošanai. Datu apstrādes pārzinis: Ogres novada pašvaldība, reģistrācijas Nr. 90000024455, Brīvības iela 33, Ogre, Ogres nov., LV-5001, ogredome@ogresnovads.lv, 65071160. Detalizētāka informācija par personas datu apstrādi ir atrodama* [*www.ogresnovads.lv*](http://www.ogresnovads.lv/)

\* Paraksts un datums nav nepieciešams, ja dokuments parakstīts ar drošu elektronisko parakstu, kas satur laika zīmogu.

1. pielikums

Ogres novada pašvaldības

2025. gada 28. augusta iekšējiem noteikumiem Nr.11/2025

“Ogres novada pašvaldības balva “Par izcilu kopdarbu izglītībā”

**PIETEIKUMS**

**Ogres novada pašvaldības balvai “Par izcilu kopdarbu izglītībā”**

Vadības komandas kopdarba balvai

|  |
| --- |
| **VISPĀRĒJĀ INFORMĀCIJA** |
| Izglītības iestādes nosaukums |  |
| Vadības komandas dalībnieki, kas iesaistīti risinājumā, vārds, uzvārds, amats |   |

|  |  |
| --- | --- |
| **VADĪBAS KOMANDAS KOPDARBA APRAKSTS** | *Sniedziet informāciju un konkrētus piemērus, datus, kas vislabāk raksturo vadības komandas darbu, vecinot pedagogu kopdarbu izglītības iestādē, ar mērķi nodrošināt labāku skolēnu atbalstu un izaugsmi.* *Katra jautājuma aprakstam izmantot ne vairāk kā 200 vārdus. Nepieciešamības gadījumā pielikumā var pievienot papildu informāciju.* |
| **Raksturojiet problēmu, ko vajadzēja risināt vai iespēju, ko vēlējāties izmantot (attiecībā uz pedagogu prakses vai skolēnu mācību pieredzes pilnveidi).** |
|  |
| **Raksturojiet, kādas darbības iestādes vadība veica un kāds rezultāts tika sasniegts, sekmējot pedagogu kopdarbu izglītības iestādē? Kāda bija katra vadības komandas dalībnieka loma?**  |
|  |
| **Kāda bija pedagogu kopdarba ietekme uz savu un/vai citu pedagogu praksi izglītības iestādē un/vai bērnu un jauniešu mācību pieredzi?** |
|  |
| **Pamatojiet, kāpēc aprakstītais pedagogu gadījums ir laba kopdarba piemērs.**  |
|  |

|  |
| --- |
| *Izvēloties un aprakstot laba kopdarba piemērus, aicinām izmantot sekojošus jautājumus:** *Vai un kā komandas dalībnieki veido savstarpējas uzticēšanās attiecības, daloties ar savām grūtībām un neveiksmēm un lūdzot palīdzību, kad tas nepieciešams?*
* *Vai un kā komandas dalībnieki apzina un piedāvā dažādus viedokļus, tos atklāti vētī un par tiem diskutē, lai tiktu pie iespējami labākā risinājuma mērķu sasniegšanai?*
* *Vai un kā komandas dalībnieki vienojas par risinājumiem un uzņemas to īstenošanu?*
* *Vai un kā komandas dalībnieki prasa atbildību viens no otra par uzvedību un darbu izpildi?*
* *Vai un kā komandas ikdienas darbs balstās uz izpratni par kopējo rezultātu?*
* *Vai komandas darbs ir virzīts uz pozitīvu un vērtīgas mācību pieredzes un sasniegumiem katram bērnam un jaunietim nodrošināšanu?*
 |

Apliecinu, ka iesniegtā informācija par balvas pretendentiem ir patiesa.

Apliecinu, ka vadības komandas dalībnieki ir informēti par viņu nominēšanu, iesniegto informāciju un tam neiebilst, kā arī piekrīt piedalīties publicitātes veicināšanas un pieredzes apmaiņas pasākumos.

\*Iestādes vadītājs, paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*Datums \_\_\_\_\_\_\_\_\_\_\_\_\_\_\_\_\_\_\_\_

*Personas dati tiks apstrādāti Ogres novada pašvaldības noteiktā mērķa īstenošanai. Datu apstrādes pārzinis: Ogres novada pašvaldība, reģistrācijas Nr. 90000024455, Brīvības iela 33, Ogre, Ogres nov., LV-5001, ogredome@ogresnovads.lv, 65071160. Detalizētāka informācija par personas datu apstrādi ir atrodama* [*www.ogresnovads.lv*](http://www.ogresnovads.lv/)

\* Paraksts un datums nav nepieciešams, ja dokuments parakstīts ar drošu elektronisko parakstu, kas satur laika zīmogu.